section_heading: Razvoj
paragraph_text: U prvim mjesecima 1942. godine, Krupp je naredio početak projektiranja PzKpfw VII Löwe (VK7201) tenka. Projekt je bio baziran na prijašnjim razvojnim projektima Kruppa VK7001 (Tiger-Maus) i kako bi napravio konkurenciju projektu konkurentske kompanije Porsche koja je tada radila na projektu Panzer VIII Maus. VK7001 je trebao biti naoružan sa 150 mm L/37 (ili L/40) ili 105 mm KwK L/70 topom. Pokušavale su se rabiti iste komponente kao i kod tenka Tiger II kako bi se pojednostavila proizvodnja i održavanje.